﻿Întoarcerea profetului de Liviu Pendefunda ISBN 978-973-9412-18-6 Colecţia Mnemos 9 Volumul aniversar, Întoarcerea profetului, însumează selecţii din Falii (cărţile 7- 10) scrise între 1982-2012 A.D. şi publicate din 1983 până în prezent, volume bibliofile, şi la Editurile Contact international, RAO, Junimea şi Timpul, pasaje din jurnalele scrise în perioada 1977-2011 între Iaşi, România şi Auckland, New Zeeland, între Buffalo şi Montevideo, între Angkor şi Rosslyn, publicate sub diferite titluri la Editura Sport-Turism, Contact international, RAO, Junimea şi Timpul între 1987 şi 2011, proză scurtă publicată în periodice sau în volumul 2 al Farmaciilor Astrale şi/sau Căruţa cu nebuni 2, selecţii din prelegerile studiilor de interferenţă esoterică care au văzut lumina tiparului între 1992 şi 2011, sub auspiciile Spiritului Universal de către Liviu Pendefunda, ilustrate de el însuşi, ţinând să împodobească cu visele sale coloanele templului universal al luminii. Referinţele critice au fost selectate în decursul vremii, de la debut, în urmă cu patru decenii şi până azi. JCP Liviu Pendefunda scrie din cititul în stele pentru că vine din stele, pentru că el este un pelerin prin lumea aceasta care nu e a lui. Lumea lui e mult mai mare, e o galaxie îndepărtată pe care noi încă n-am descoperit-o, el ne-o descoperă câte un pic şi ne arată cum s-o găsim în noi înşine. Galaxia lui e înlăuntru şi în afară deodată. Liviu Pendefunda trăieşte sub semnul unei zodii ce va să vină, e zodia Apokolokintosis, luna Simbamueni, parusia lui va despărţi întunericul de lumină în marele vers al lumii cântat ca o mantă mântuitoare în templul lui Zoorobabel. Liviu citeşte lumea noastră aşa cum descifrezi sensurile unui triunghi circumscris într-un pătrat, circumscris într-un romb, circumscris într-un cerc. Theodor DAMIAN Interesat constant de orizontul valoric al Renaşterii, medicul, poetul, editorul, pictorul, graficianul Liviu Pendefunda se defineşte prin proteismul unei creaţii deschisă către toate orizonturile spiritului. Medicul tratează felurite maladii, poetul imaginează armonia lumii prin confesiuni lirice sugestive, pictorul nu încetează a visa la lumina zilei şi a fiinţei interioare, editorul valorifică meditaţiile despre om şi univers în eseurile publicate constant. În general, are vocaţia unui umanist care face din cultură un mod de a fi şi un model uman demn de luat în seamă. Valentin CIUC 